અંધેરી-વેસ્ટમાં SV રોડ પરની અંધેરી માર્કેટની બાજુમાં આવેલી પાર્શ્વ જ્વેલર્સ નામની દુકાનમાં મંગળવારે રાત્રે ૧૧ વાગ્યાની આસપાસ ચોરોએ ગટરની અંદર જઈ ત્યાંથી દુકાનમાં ચોરી કરવાનો પ્રયાસ કર્યો હતો, પરંતુ આ જ એરિયામાં દુકાન ધરાવતા એક દુકાનદારની જાગરૂકતાને કારણે ચોરો ચોરી કરવામાં સફળ ન થતાં તરત જ નાસી છૂટ્યા હતા. આ બાબતની ડી. એન. નગર પોલીસ-સ્ટેશનમાં ફરિયાદ નોંધાવી છે. પોલીસે વધુ તપાસ હાથ ધરી છે.